O **Regulamento xeral de protección de datos** (**GDPR**) (Control (UE) 2016/679) é un regulamento europeo mediante o que o parlamento, o consello e a comisión pretenden fortalecer e unificar a protección de datos para todos os países da Unión Europea e o Espazo Económico Europeo, controlando tamén a transferencia de datos de fóra da Unión. Os seus principais obxectivos son devolverlles aos cidadáns o control sobre a súa información persoal e unificar o marco regulador para as empresas multinacionais. Establece un marco máis estrito que outras normas, e é a primeira norma sobre este asunto que lle afecta a todos os países da Unión Europea, e tanto os dereitos como as obrigas. Ao entrar en vigor derrogou a Directiva de protección de datos 95/46/CE de 1995..

Entrou en vigor en abril de 2016, non obstante as empresas tiveron un prazo de dous anos, ata o 25 de maio de 2018, para se adaptaren á nova lexislación, e a diferenza das directivas, non require a incorporación na lexislación nacional, aplicándose directamente

Características
---------------

Cando unha organización queira recolectar datos persoais de cidadáns da Unión Europea vai precisar un permiso explícito, podendo os cidadáns revogar ese consentimento cando o desexaren. As empresas están obrigadas a identificar os datos que están a usar, como os tratan, para que finalidade e quen é a persoa encargada. Os cidadáns tamén poden solicitar os seus datos a calquera organización que os rexistrara.

Esta lexislación aféctalle a todas as organizacións que tratan datos dos cidadáns europeos, con independencia da súa localización xeográfica, ou do seu carácter privado ou público. Establece a obrigatoriedade de comunicación os fallos de seguridade á axencia nacional encargada da protección nun prazo de 72 horas polo responsable do tratamento de datos, denominado delegado de protección de datos, e debe tamén notificalo aos afectados de existir algún risco para os seus dereitos.

### Sancións

A GDPR prevé multas de ata 20 millóns de euros ou o 4% da facturación anual

Notas
-----

1. ↑  "Proposta de regulamento do Parlamento Europeu e do Conselho relativo à proteção das pessoas singulares no que diz respeito ao tratamento de dados pessoais e à livre circulação desses dados (regulamento geral sobre a proteção da dados)", Consello da Unión Europea, 15 de xuño de 2015
2. ↑  "O Goberno galego activa a canle de contacto dos cidadáns cos seus delegados de protección de datos", Código Cero, 25 de maio de 2015
3. ↑  "RESOLUCIÓN do 4 de maio de 2018 pola que se lle dá publicidade á modificación da política de seguridade da información da Administración xeral e do sector público autonómico de Galicia", *Diario Oficial de Galicia*, 14 de maio de 2018
4. ↑  "Así afecta o Regulamento Xeral de Protección de Datos aos datos persoais abertos", Portal da Administración Electrónica, 12 de abril de 2018
5. ↑  «GDPR: Getting Ready for the New EU General Data Protection Regulation Arquivado 14 de maio de 2018 en Wayback Machine.».  InfoLawGroup LLP. Consultado o 22 de xuño de 2016.
6. ↑  "GDPR/RGPD: qué es y cómo va a cambiar internet la nueva ley de protección de datos". *Xataca*. 7 de marzo de 2018.
7. ↑  "adestramento protección datos".
8. ↑  Fernando Suárez Lorenzo "Os retos do Regulamento Xeral de Protección de Datos para as AAPP", *Revista Concellos Galegos*. Outono de 2017
9. ↑  GDPR: que é e como vai afectar a Internet na Unión Europea, Xente Dixital, 18 de abril de 2018

|  |  |
| --- | --- |
| Control de autoridades | 
* Wd: Q1172506
* WorldCat
* VIAF: 24146824948007631105
* GND: 1105568555
* LCCN: no2017007011
* MAG: 3090818

 |